**Ministru kabineta rīkojuma projekta „Par valsts akciju sabiedrības “Latvijas Pasts” vispārējo stratēģisko mērķi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valsts akciju sabiedrības “Latvijas Pasts” vispārējo stratēģisko mērķi” (turpmāk -Projekts) mērķis ir atbilstoši Publiskas personas kapitāla daļu un kapitālsabiedrību pārvaldības likuma (turpmāk – Likums) 1.panta pirmās daļas 18.punktam un 7.pantam noteikt valsts akciju sabiedrības “Latvijas Pasts” (turpmāk -LP) vispārējo stratēģisko mērķi.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma 57.pants nosaka, ka vidēja termiņa darbības stratēģiju izstrādā, ņemot vērā publiskas personas augstākās lēmējinstitūcijas noteiktos kapitālsabiedrības vispārējos stratēģiskos mērķus, savukārt Likuma 1.panta pirmās daļas 14.punkts nosaka, ka publiskas personas augstākā lēmējinstitūcija attiecībā uz valsts kapitāla daļu un kapitālsabiedrību pārvaldību ir Ministru kabinets. Saskaņā ar Likuma 1.panta pirmās daļas 18.punktā sniegto definīciju vispārējie stratēģiskie mērķi ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem. Saskaņā ar Likuma 7.panta pirmo daļu publiskai personai ne retāk kā reizi piecos gados ir pienākums pārvērtēt tās līdzdalību kapitālsabiedrībās. Šo prasību nepiemēro, ja likumā ir noteikts, ka attiecīgās kapitālsabiedrības kapitāla daļas vai akcijas nav atsavināmas. Lēmumā par publiskas personas līdzdalības saglabāšanu ietver arī vispārējo stratēģisko mērķi. Jautājums par valsts līdzdalības saglabāšanu LP tika skatīts Ministru kabineta 2015.gada 15.decembra sēdē (prot. Nr.67, 88.§, 2.1.punkts), taču vispārējais stratēģiskais mērķis atbilstoši Likuma 7.panta otrajā daļā noteiktajai kārtībai netika noteikts. Ievērojot minēto, redakcionāli ir precizēts vispārējais stratēģiskais mērķis, kas līdz šim bijis publicēts Satiksmes ministrijas tīmekļa vietnē. Pasta nozares politikas plānošanas dokumenti, kā arī sniegto pakalpojumu klāsts šajā laika periodā nav mainījies. Vispārējo stratēģisko mērķi nepieciešams noteikt, lai varētu izstrādāt aktuālajiem valsts līdzdalības mērķiem, kas balstīti uz apstākļiem un pieprasījumam pasta pakalpojumu tirgū atbilstošu LP vidēja termiņa darbības stratēģiju 2020. – 2023.gadam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | LP ir valsts kapitālsabiedrība, kuras 100% kapitāla daļas pieder valstij, Satiksmes ministrijas personā. Latvijas Pasts ir reģistrēta komercreģistrā ar reģistrācijas numuru 400030527903, juridiskā adrese – Ziemeļu iela 10, Lidosta “Rīga”, Mārupes novads, LV-1000. LP ir lielākais pasta pakalpojumu sniedzējs Latvijā, tā pamatdarbības veidi ir tradicionālie pasta pakalpojumi, kas ietver iekšzemes un pārrobežu pasta sūtījumu (t.sk. vēstuļu korespondences un pasta paku sūtījumu) savākšanu, šķirošanu, pārvadāšanu un piegādi, un citi pasta pakalpojumi, kas ietver eksprespasta pakalpojumus un abonēto preses izdevumu piegādes pakalpojumus. Saskaņā ar noslēgto līgumu starp LP un valsts aģentūru “Valsts sociālās apdrošināšanas aģentūra” , LP nodrošina valsts pensiju, pabalstu un atlīdzību piegādi klientu dzīves vietā visā Latvijas teritorijā. Papildus LP piedāvā filatēlijas pakalpojumus, neadresētās reklāmas/informatīvo materiālu piegādi, pasta norēķinu sistēmas pakalpojumus u.c. pakalpojumus. Līdz 2021.gada 31.decembrim LP ir vienīgā universālā pasta pakalpojuma (turpmāk- UPP) sniedzēja statuss, kas saskaņā ar Sabiedrisko pakalpojumu regulēšanas komisijas Padomes 2019.gada 3.oktobra lēmumu Nr.154 “Par universālā pasta pakalpojuma saistībām” Latvijas teritorijā nodrošina UPP sarakstā esošo pakalpojumu sniegšanu atbilstoši noteiktajām kvalitātes prasībām attiecībā uz pasta sūtījumu savākšanas, pārsūtīšanas un piegādes biežumu, ātrumu, regularitāti, kā arī prasībām attiecībā uz pasta pakalpojumu sniegšanas vietu un pasta tīkla piekļuves punktu blīvumu un skaitu, un garantē UPP sarakstā ietilpstošo pasta pakalpojumu sniegšanu visā Latvijas Republikas teritorijā par vienotu tarifu.Saskaņā ar Sabiedrisko pakalpojumu regulēšanas komisijas Padomes 2009.gada 7.decembra lēmumu Nr.408 „Par pārstāvību attiecībās ar citu valstu noteiktiem pasta operatoriem” LP ir Latvijas izraudzītais pasta operators, ka sniedz Latvijas teritorijā pasta pakalpojumus, pildot visas no Pasaules Pasta savienības dokumentiem izrietošās saistības, tādējādi nodrošinot noteiktās kvalitātes pārrobežu pasta pakalpojumus un pasta sūtījumu apmaiņu (nosūtīšanu un piegādi) starp 192 Pasaules Pasta savienības dalībvalstīm.LP ir viens 100% piederošs meitas uzņēmums- sabiedrība ar ierobežotu atbildību “Mailmaster”, kuras pamatdarbības veids ir mainīgas informācijas digitāla druka (galvenokārt klientu rēķinu izdruka) un pasta sūtījumu sagatavošana, t.sk. drukāto materiālu iesiešana, korespondences un reklāmas materiālu ievietošana aploksnēs, iepakošana polietilēna vai cita veida materiālos. Sadarbībā ar savu meitas uzņēmumu SIA “Mailmaster” LP izstrādā vienotus pakalpojumu piedāvājumus gan iekšzemes, gan pārrobežu sadarbības partneriem un klientiem. LP kopīgā sadarbībā ar SIA “Mailmaster” un biznesa darbību rezultātā noteiktos segmentos nodrošina sūtījumu apjomu veicināšanu.LP misija ir kvalitatīvi, efektīvi un ekonomiski sniegt pakalpojumus visā Latvijas teritorijā, optimizējot šo pakalpojumu sniegšanu klientiem ērtā un pieejamā veidā un nodrošinot konkurētspēju Latvijas pasta pakalpojumu tirgū. LP mērķis ir kļūt par klientu tuvāko palīgu ikdienas gaitās. Valsts līdzdalība un valsts līdzdalības pārvērtēšana LPSaskaņā ar Likuma 7.panta pirmo daļu publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību Likuma 4.panta nosacījumiem. Šo prasību nepiemēro, ja likumā ir noteikts, ka attiecīgās kapitālsabiedrības kapitāla daļas vai akcijas nav atsavināmas.Ņemot vērā, ka LP akcijas saskaņā ar Valsts un pašvaldību īpašuma privatizācijas un privatizācijas sertifikātu pabeigšanas likuma 17.panta pirmo daļu nedrīkst privatizēt vai atsavināt, publiskai personai nav jāveic tās tiešās līdzdalības kapitālsabiedrībā un atbilstības Likuma 4.panta nosacījumiem izvērtēšana.LP vispārējā stratēģiskā mērķa noteikšana:LP salīdzinošās priekšrocības un unikalitāte, atbilstoši Valsts pārvaldes iekārtas likuma 88.panta pirmās daļas 2.punktam, sniedzot sabiedrībai pakalpojumus ir: * LP ir vienīgā 100% valstij piederošā, neprivatizējamā kapitālsabiedrība, kuras pamatdarbība un kompetence ir nodrošināt pasta pakalpojumu pieejamību visā Latvijas teritorijā;
* LP ir vienīgā UPP sniedzēja statuss;
* LP nodrošina kvalitatīvu iekšzemes un pārrobežu pakalpojumu sniegšanu;
* LP ir moderns tradicionālo pasta pakalpojumu sniedzējs, tai pat laikā LP ievieš mūsdienu vajadzībām atbilstošus modernus pakalpojumus ar pievienotu vērtību un risinājumus klientu apkalpošanas, šķirošanas, piegādes u.c.jomās.

Ņemot vērā minēto var secināt, ka LP ir vienīgais lielākais pasta pakalpojumu sniedzējs Latvijas Republikā, kas var nodrošināt kvalitatīvus un sasniedzamus pasta pakalpojumus visā Latvijas teritorijā. Ņemot vērā iepriekš minēto un pamatojoties uz Publiskas personas kapitāla daļu un kapitālsabiedrību pārvaldības likuma 1. panta pirmās daļas 18.punktu un 7.pantu, LP vispārējais stratēģiskais mērķis ir nosakāms šāds: nodrošināt efektīvu, ērtu un pieejamu uz aktuālajām klientu vajadzībām orientētu kvalitatīvu iekšzemes un pārrobežu pasta pakalpojumu sniegšanu, balstoties uz jaunajiem standartiem, informācijas un komunikācijas tehnoloģijām un veicinot pasta pakalpojumu un augstas integritātes un pieejamības pasta tīkla efektīvu darbību un ilgtspējīgu attīstību, kā arī stiprinot droša un uzticama partnera tēlu, būt līderim Latvijas pasta pakalpojumu tirgū. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un LP |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | LP pakalpojuma saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts neatstāj ietekmi uz tautsaimniecību, jo nemaina esošo pasta pakalpojumu nozares institucionālo struktūru. MK rīkojums arī neatstās papildu ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgā institūcijas: LP un Satiksmes ministrija kā kapitālsabiedrības akciju turētāja un sakaru politikas veidotāja. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāre I.Stepanova